|  |  |  |
| --- | --- | --- |
| **בנק ישראל**דוברות והסברה כלכלית | לוגו בנק ישראל | ‏ירושלים, ‏ז' אדר תשפ"ג‏‏‏28 פברואר 2023 |

הודעה לעיתונות:

# בנק ישראל מפרסם פנייה לאיתור מועמדים לתפקיד המפקח/ת על הבנקים

כפי שהודיע בנק ישראל ב-8 בפברואר 2023, נגיד בנק ישראל החליט על הקמת ועדה לאיתור מועמדים לתפקיד המפקח/ת על הבנקים, לקראת סיום תפקידו הצפוי של המפקח הנוכחי במהלך חודש יוני השנה.

בראש ועדת האיתור עומד המשנה לנגיד בנק ישראל, מר אנדרו אביר וחברים נוספים בה הם עו"ד טידה שמיר, היועצת המשפטית של בנק ישראל, מר רוני חזקיהו, יושב ראש דירקטוריון נגב מינרלים תעשייתיים ועו"ד מיכל הלפרין עמיתת מחקר בכירה Harvard Kennedy School.

מצורף קול הקורא לאיתור מועמדים לתפקיד והגשת מועמדות, עד לתאריך 15.03.2023.